CELEX: E2020C0090
Language: bg
Date: 2020-07-15 00:00:00
Title: Решение на Надзорния орган на ЕАСТ No 90/20/COL от 15 юли 2020 година за сто и седмо изменение на процесуалните и материалноправните правила в областта на държавната помощ чрез изменение и удължаване на срока на приложение на някои насоки за държавна помощ [2020/1576]

29.10.2020   
               
               
                  BG
               
               
                  Официален вестник на Европейския съюз
               
               
                  L 359/16
               
            
         РЕШЕНИЕ НА НАДЗОРНИЯ ОРГАН НА ЕАСТ
         No 90/20/COL
         от 15 юли 2020 година
         за сто и седмо изменение на процесуалните и материалноправните правила в областта на държавната помощ чрез изменение и удължаване на срока на приложение на някои насоки за държавна помощ [2020/1576]
         НАДЗОРНИЯТ ОРГАН НА ЕАСТ (по-нататък „Надзорният орган“),
         като взе предвид Споразумението за Европейското икономическо пространство („Споразумението за ЕИП“), и по-специално членове 61—63 от него и Протокол № 26 към него,
         като взе предвид Споразумението между държавите от ЕАСТ за създаване на Надзорен орган и Съд („Споразумението за Надзорен орган и Съд“), и по-специално член 24 и член 5, параграф 2, буква б) от него,
         като взе предвид Протокол 3 към Споразумението за Надзорен орган и Съд („Протокол 3“), и по-специално член 1, параграф 1 от част I,
         като има предвид, че:
         Съгласно член 24 от Споразумението за Надзорен орган и Съд Надзорният орган прилага разпоредбите на Споразумението за ЕИП, отнасящи се до държавната помощ.
         Съгласно член 5, параграф 2, буква б) от Споразумението за Надзорен орган и Съд Надзорният орган публикува уведомления или насоки по въпроси, които се разглеждат в Споразумението за ЕИП, ако това се предвижда изрично в посоченото споразумение или в Споразумението за Надзорен орган и Съд или ако Надзорният орган сметне това за необходимо.
         В края на 2020 г. предстои да изтече срокът на действие на следните насоки за държавна помощ, приети от Надзорния орган като част от инициативата за модернизиране на държавната помощ:
         
                     а)
                  
                  
                     Насоки за регионалната помощ за периода 2014—2020 г. (1),
                  
               
                     б)
                  
                  
                     Насоки относно държавните помощи за насърчаване на инвестициите в рисково финансиране (2),
                  
               
                     в)
                  
                  
                     Насоки относно държавната помощ за опазване на околната среда и за енергетика за периода 2014—2020 г. (3),
                  
               
                     г)
                  
                  
                     Насоки за анализа на съвместимостта с функционирането на Споразумението за ЕИП на държавна помощ за насърчаване изпълнението на важни проекти от общоевропейски интерес (4),
                  
               
                     д)
                  
                  
                     Насоки за застраховането на краткосрочни експортни кредити (5) и
                  
               
                     е)
                  
                  
                     Насоки за държавна помощ за оздравяване и преструктуриране на нефинансови предприятия в затруднено положение (6).
                  
               В контекста на Зеления пакт и Програмата в областта на цифровите технологии Европейската комисия (по-нататък „Комисията“) вече обяви намерението си да преразгледа редица насоки до края на 2021 г.
         На 2 юли 2020 г. Комисията прие Съобщение относно удължаването на срока на действие и изменението на Насоките за регионалната помощ за периода 2014—2020 г., Насоките относно държавните помощи за насърчаване на инвестициите в рисково финансиране, Насоките относно държавната помощ за опазване на околната среда и за енергетика за периода 2014—2020 г., Насоките за държавна помощ за оздравяване и преструктуриране на нефинансови предприятия в затруднено положение, Съобщението относно критериите за анализа на съвместимостта с вътрешния пазар на държавна помощ за насърчаване изпълнението на важни проекти от общoевропейски интерес, Съобщението на Комисията — Рамка за държавна помощ за научни изследвания, развитие и иновации и Съобщението на Комисията до държавите-членки относно прилагането на членове 107 и 108 от Договора за функционирането на Европейския съюз към застраховането на краткосрочни експортни кредити (7).
         За да се осигурят предвидимост и правна сигурност, докато подготвя бъдещото актуализиране на правилата за държавна помощ, Комисията реши, че е целесъобразно да се удължи до края на 2021 г. срокът на прилагане на нейните насоки, съответстващи на насоките на Надзорния орган, изброени в точки а)—д) по-горе. Комисията удължи до края на 2023 г. срока на прилагане на насоките, съответстващи на посочените в буква е) Насоки за държавна помощ за оздравяване и преструктуриране на нефинансови предприятия в затруднение.
         Удължаването на срока на действие на тези правила ще позволи на Комисията да приключи тяхната оценка заедно с оценката на други правила за държавна помощ, приети като част от инициативата за модернизиране на държавната помощ. На 7 януари 2019 г. Комисията постави началото на оценяването на посочените правила под формата на „проверка за пригодност“. Въз основа на резултата от тази оценка Комисията ще бъде в състояние да реши дали да удължи допълнително или да актуализира тези правила.
         Като се имат предвид икономическите и финансови последици, които може да има върху предприятията разпространението на COVID-19, Комисията прецени, че са необходими и временни адаптации на някои насоки за държавна помощ. По-специално, в рамките на Насоките за регионалната помощ за периода 2014—2020 г., Насоките относно държавната помощ за опазване на околната среда и за енергетика за периода 2014—2020 г., Съобщението „Критерии за анализа на съвместимостта с вътрешния пазар на държавна помощ за насърчаване изпълнението на важни проекти от общoевропейски интерес (ВПОИ)“ и Рамката за държавна помощ за научни изследвания, развитие и иновации (8), предприятия, които не са били в затруднено положение към 31 декември 2019 г., но са станали предприятия в затруднено положение след 31 декември 2019 г., следва да бъдат допустими съгласно посочените насоки до 30 юни 2021 г.
         По отношение на Насоките относно държавната помощ за опазване на околната среда и за енергетика за периода 2014—2020 г. рязкото намаляване на цените на електроенергията, дължащо се на разпространението на COVID-19, може да доведе до ситуации, в които интензивността на електроенергията на предприятията може да намалее. В този случай при прилагането на приложение 4 за изчисляване на брутната добавена стойност и на интензивността на електроенергията на равнището на предприятието, предприятието може да загуби допустимостта си съгласно раздел 3.7.2 (целеви намаления на финансовата подкрепа за електроенергия от възобновяеми източници от съображения, свързани с конкурентоспособността). Ето защо Комисията прецени, че използваните методи за изчисляване следва да бъдат адаптирани, за да се вземе предвид по подходящ начин този въпрос.
         Тези изменения и удължаването на срока на действие на Съобщението на Комисията са от значение и за Европейското икономическо пространство.
         В съответствие с целта за еднородност, посочена в член 1 от Споразумението за ЕИП, в цялото Европейско икономическо пространство следва да се осигури еднакво прилагане на правилата на ЕИП за държавна помощ.
         Съгласно точка II от глава „ОБЩИ ПОЛОЖЕНИЯ“ на стр. 11 от приложение XV към Споразумението за ЕИП Надзорният орган приема след консултация с Комисията актове, съответстващи на тези, приети от Комисията,
         след консултация с Комисията,
         след консултация с членуващите в ЕИП държави от ЕАСТ,
         ПРИЕ НАСТОЯЩОТО РЕШЕНИЕ:
         
            Член 1
            Материалноправните правила в областта на държавната помощ се изменят, както следва:
            
                        (1)
                     
                     
                        Насоките за регионалната помощ за периода 2014—2020 г. се изменят, както следва:
                        
                                    а)
                                 
                                 
                                    в точка 18 се добавя следното изречение:
                                    „Въпреки това настоящите насоки се прилагат за предприятия, които не са били в затруднено положение към 31 декември 2019 г., но са станали предприятия в затруднено положение в периода от 1 януари 2020 г. до 30 юни 2021 г.“
                                 
                              
                                    б)
                                 
                                 
                                    след точка 156 се добавят следните букви:
                                    
                                                „а)
                                             
                                             
                                                Предвид изтичането на 31 декември 2020 г. на срока на валидност на националните карти на регионалните помощи, Надзорният орган приканва членуващите в ЕИП държави от ЕАСТ да го уведомят до 15 септември 2020 г. за намерението си да удължат срока на валидност на националните си карти на регионалните помощи.
                                             
                                          
                                                б)
                                             
                                             
                                                След като бъде одобрено удължаването на срока на валидност на националните карти на регионалните помощи до 31 декември 2021 г., членуващите в ЕИП държави от ЕАСТ могат да решат да удължат срока на действие на съществуващите схеми, одобрени въз основа на настоящите насоки. Надзорният орган трябва да бъде своевременно уведомен за всяко удължаване на срока на действие на тези схеми преди изтичането на срока им.“
                                             
                                          
                              
                  
                        (2)
                     
                     
                        В Насоките относно държавните помощи за насърчаване на инвестициите в рисково финансиране точка 174 се заменя със следното:
                        
                                    „174.
                                 
                                 
                                    Надзорният орган ще прилага изложените в настоящите насоки принципи при оценката на съвместимостта с вътрешния пазар на всички помощи за рисково финансиране, които се отпускат в периода от 1 юли 2014 г. до 31 декември 2021 г.“
                                 
                              
                  
                        (3)
                     
                     
                        Насоките относно държавната помощ за опазване на околната среда и за енергетика за периода 2014—2020 г. се изменят както следва:
                        
                                    а)
                                 
                                 
                                    в точка 11 се добавя следното изречение:
                                    „Въпреки това настоящите насоки се прилагат за предприятия, които не са били в затруднено положение към 31 декември 2019 г., но са станали предприятия в затруднено положение в периода от 1 януари 2020 г. до 30 юни 2021 г.“
                                 
                              
                                    б)
                                 
                                 
                                    точка 103 се заменя със следното:
                                    
                                                „103.
                                             
                                             
                                                Настоящите насоки се прилагат за периода до 31 декември 2021 г. Те обаче следва да подготвят условията за постигането на целите, определени в рамката до 2030 г. По-специално се очаква, че в периода между 2020 г. и 2030 г. установените възобновяеми енергийни източници ще станат конкурентоспособни в мрежата, което предполага, че субсидиите и освобождаването от задълженията за балансиране следва да бъдат постепенно премахнати чрез прогресивно намаляване. Настоящите насоки са съвместими с тази цел и ще гарантират прехода към ефективни от гледна точка на разходите резултати чрез пазарни механизми.“
                                             
                                          
                              
                                    в)
                                 
                                 
                                    точка 237 се заменя със следното:
                                    
                                                „(237)
                                             
                                             
                                                Настоящите насоки ще се прилагат от 1 юли 2014 г. и заменят Насоките относно държавната помощ за защита на околната среда, публикувани на 10 юни 2010 г. (*1) Те ще се прилагат до 31 декември 2021 г.
                                             
                                          
                                       (*1)  ОВ L 144, 10.6.2010 г., стр. 1 и Притурка за ЕИП № 29 (10.6.2010 г., стр. 1).“"
                        
                                 
                              
                                    г)
                                 
                                 
                                    приложение 4 се изменя, както следва:
                                    
                                                i)
                                             
                                             
                                                параграф 2 се заменя със следното:
                                                
                                                            „(2)
                                                         
                                                         
                                                            За целите на прилагането на раздел 3.7.2 членуващите в ЕИП държави от ЕАСТ могат да използват:
                                                            
                                                                        а)
                                                                     
                                                                     
                                                                        средноаритметичната стойност от последните 3 години, за които има налични данни за брутната добавена стойност;
                                                                     
                                                                  
                                                                        б)
                                                                     
                                                                     
                                                                        средноаритметичната стойност от 2 години, избрани от последните 3 години, за които има налични данни за брутната добавена стойност, при условие че този метод се прилага по един и същ начин за всички бенефициери.
                                                                     
                                                                  
                                                      Надзорният орган счита, че преминаването от изчисление съгласно метод а) към изчисление съгласно метод б) не представлява промяна, която подлежи на уведомяване.“
                                             
                                          
                                                ii)
                                             
                                             
                                                параграф 5 се заменя със следното:
                                                
                                                            „(5)
                                                         
                                                         
                                                            За изчисляване на потреблението на електроенергия на предприятието трябва да се използват критерии за ефективност на потреблението на електроенергия за промишлеността, когато са налични. Ако не са налични, членуващите в ЕИП държави от ЕАСТ могат да използват:
                                                            
                                                                        а)
                                                                     
                                                                     
                                                                        средноаритметичната стойност за последните 3 години, за които има налични данни;
                                                                     
                                                                  
                                                                        б)
                                                                     
                                                                     
                                                                        средноаритметичната стойност от 2 години, избрани от последните 3 години, за които има налични данни, при условие че този метод се прилага по един и същ начин за всички бенефициери.
                                                                     
                                                                  Надзорният орган счита, че преминаването от изчисление съгласно метод а) към изчисление съгласно метод б) не представлява промяна, която подлежи на уведомяване.“
                                                         
                                                      
                                          
                              
                  
                        (4)
                     
                     
                        В Насоките за държавна помощ за оздравяване и преструктуриране на нефинансови предприятия в затруднено положение точка 135 се заменя със следното:
                        
                                    „135
                                 
                                 
                                    Комисията ще прилага настоящите насоки от 10 септември 2014 г. до 31 декември 2023 г.“
                                 
                              
                  
                        (5)
                     
                     
                        Насоките за анализа на съвместимостта с функционирането на Споразумението за ЕИП на държавната помощ за насърчаване изпълнението на важни проекти от общоевропейски интерес се изменят, както следва:
                        
                                    а)
                                 
                                 
                                    в точка 10, буква а) се добавя следното изречение:
                                    „Въпреки това настоящите насоки се прилагат за предприятия, които не са били в затруднено положение към 31 декември 2019 г., но са станали предприятия в затруднено положение в периода от 1 януари 2020 г. до 30 юни 2021 г.“
                                 
                              
                                    б)
                                 
                                 
                                    точка 50 се заменя със следното:
                                    
                                                „50.
                                             
                                             
                                                Настоящите насоки се прилагат от 27 април 2016 г. до 31 декември 2021 г.“
                                             
                                          
                              
                  
                        (6)
                     
                     
                        В Насоките относно застраховането на краткосрочни експортни кредити точка 40 се заменя със следното:
                        
                                    „(40)
                                 
                                 
                                    Като се има предвид необходимостта от непрекъснатост и правна сигурност при третирането на държавната помощ в областта на застраховането на краткосрочни експортни кредити, се счита за целесъобразно настоящите насоки да се прилагат до 31 декември 2021 г. Това ще уеднакви датата на изтичане на срока им действие с тези на повечето насоки за държавна помощ, приети съгласно програмата за модернизиране на държавната помощ.“
                                 
                              
                  
                        (7)
                     
                     
                        В Рамката за държавна помощ за научни изследвания, развитие и иновации в точка 10 се добавя следното изречение:
                        „Въпреки това настоящите насоки се прилагат за предприятия, които не са били в затруднено положение към 31 декември 2019 г., но са станали предприятия в затруднено положение в периода от 1 януари 2020 г. до 30 юни 2021 г.“
                     
                  
         
            Член 2
            Само текстът на английски език на настоящото решение е автентичен.
         
         
            Съставено в Брюксел на 15 юли 2020 година.
            
               
                  За Надзорния орган на ЕАСТ
               
               Bente ANGELL-HANSEN
               
                  Председател
               
               
                  Отговорен член на колегиума
               
            
            
               Frank J. BÜCHEL
               
                  Член на колегиума
               
            
            
               Högni KRISTJÁNSSON
               
                  Член на колегиума
               
            
            
               Carsten ZATSCHLER
               
                  Приподписващ в качеството си на директор „Правни и административни въпроси“
               
            
         
         
            (1)  ОВ L 166, 5.6.2014 г., стр. 44 и Притурка за ЕИП № 33 (5.6.2014 г., стр. 1), изменени с Решение на Надзорния орган на ЕАСТ № 302/14/COL (ОВ L 15, 22.1.2015 г., стр. 103) и Притурка за ЕИП № 4 (22.1.2015 г., стр. 1).
         
            (2)  ОВ L 354, 11.12.2014 г., стр. 62 и Притурка за ЕИП № 74 (11.12.2014 г., стр. 1), изменени с Решение на Надзорния орган на ЕАСТ № 302/14/COL (ОВ L 15, 22.1.2015 г., стр. 103) и Притурка за ЕИП № 4 (22.1.2015 г., стр. 1).
         
            (3)  ОВ L 131, 28.5.2015 г., стр. 1 и Притурка за ЕИП № 30 (28.5.2015 г., стр. 1).
         
            (4)  ОВ L 39, 16.2.2017 г., стр. 49 и Притурка за ЕИП № 11 (16.2.2017 г., стр. 1).
         
            (5)  ОВ L 343, 19.12.2013 г., стр. 54 и Притурка за ЕИП № 71 (19.12.2013 г., стр. 1), повторно приети с Решение на Надзорния орган на ЕАСТ № 4/19/COL (ОВ L 163, 20.6.2019 г., стр. 110) и Притурка за ЕИП № 48 (20.6.2019 г., стр. 1), изменени с Решение на Надзорния орган на ЕАСТ № 030/20/COL (ОВ L 220, 9.7.2020 г., стр. 8) и Притурка за ЕИП № 46 (9.7.2020 г., стр. 1).
         
            (6)  ОВ L 271, 16.10.2015 г., стр. 35 и Притурка за ЕИП № 62 (15.10.2015 г., стр. 1).
         
            (7)  ОВ C 224, 8.7.2020 г., стр. 2.
         
            (8)  Които съответстват на Насоките за научни изследвания, развитие и иновации на Надзорния орган (ОВ L 209, 6.8.2015 г., стр. 17 и Притурка за ЕИП № 44, 6.8.2015 г., стр. 1).